
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	29 mai 2013

	Nr.
	27/312 


R A P O R T

asupra proiectului de Lege privind acordarea unor drepturi persoanelor care nu mai au cetățenia română, dar care au fost persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 150/2013 din 20 mai 2013, cu dezbaterea pe fond în procedură obişnuită, a proiectului de Lege privind acordarea unor drepturi persoanelor care nu mai au cetățenia română, dar care au fost persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri.
La întocmirea prezentului raport Comisia a avut în vedere avizele favorabile primite de la:

· Consiliul Legislativ (nr.222/01.04.2013)
· Comisia pentru drepturile omului, culte şi problemele minorităţilor naţionale (nr.25/259/29.05.2013)

· Comisia juridică, de disciplină şi imunităţi (nr.31/649/27.05.2013)

· Comisia pentru egalitatea de şanse pentru femei şi bărbaţi (nr.37/306/29.05.2013)
· avizul favorabil al Comisiei pentru comunităţile de români din afara graniţelor ţării (nr.47/261/28.05.2013)

Proiectul de lege are ca obiect de reglementare acordarea drepturilor stabilite prin Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, şi persoanelor care nu mai au cetăţenia română, dar care îndeplinesc condiţiile prevăzute de acest act normativ.  
Comisia propune Plenului Camerei Deputaţilor adoptarea proiectului de lege în vederea reglementării situaţiilor determinate de imposibilitatea recunoaşterii calităţii de persoană persecutată pe criterii politice şi implicit acordării indemnizaţiilor reparatorii şi a celorlalte drepturi prevăzute de lege persoanelor care au dobândit cetăţenia altor state, renunţând la cetăţenia română.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 27 mai 2013 au participat, în conformitate cu prevederile art.55 din Regulamentul Camerei Deputaţilor:

· d-na Georgeta Bratu – Secretar de Stat, Ministerul Muncii, Familie, Protecţiei Sociale şi Persoanelor Vârstnice
· d-l Pietro Pavoni – director, Ministerul Afacerilor Externe.

La lucrările comisiei au fost prezenţi 27 deputaţi, din totalul de 28  membri ai comisiei.

Raportul comisiei a fost adoptat cu majoritate de voturi (o abţinere).

Proiectul de lege a fost adoptat de Senat în şedinţa din 14 mai 2013.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune adoptarea cu amendamente a proiectului de lege, redate în anexa la prezentul raport. 




PREŞEDINTE,





SECRETAR,



Florin Iordache





Mihăiţă Găină

Întocmit,

Consilier parlamentar Sorina SZABO
ANEXA I
Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse

	1.
	Titlul legii

Lege privind acordarea unor drepturi persoanelor care nu mai au cetăţenia română, dar care au fost persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri

	Nemodificat
	

	2.
	Articol unic. - (1) Beneficiază de prevederile Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr.631 din 23 septembrie 2009, şi persoanele care, la data depunerii cererii, nu mai au cetăţenia română, indiferent de domiciliul acestora, dacă îndeplinesc condiţiile prevăzute de dispoziţiile acestui decret-lege.
(2) Persoanele prevăzute la alin.(1), care au domiciliul în străinătate, pot depune cererea personal, la agenţiile pentru plăţi şi inspecţie socială judeţene, respectiv a municipiului Bucureşti, în funcţie de ultimul domiciliu din România sau, prin mandatar desemnat prin procură specială, la agenţiile teritoriale în a căror rază teritorială domiciliază mandatarul.

	Articol unic. - (1) Beneficiază de prevederile Decretului-Lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr.631 din 23 septembrie 2009, şi persoanele care îndeplinesc condiţiile prevăzute de dispoziţiile acestui decret-lege şi care aveau cetăţenia română la data la care au suferit persecuţiile, dar care, la data depunerii cererii, nu mai au cetăţenia română, indiferent de domiciliul acestora.”

Autor: d-l deputat Iulian Vladu
Alin.(2) nemodificat 
	Pentru claritatea textului este necesară precizarea că persoanele care beneficiază de respectivele drepturi trebuie să fi avut cetăţenia română la data la care au suferit persecuţiile.


Anexa II
Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1.
	Titlul legii
Lege privind acordarea unor drepturi persoanelor care nu mai au cetăţenia română, dar care au fost persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri


	Domnul deputat Kerekes Karoly propune reformularea textului după cum urmează:
Lege pentru modificarea şi completarea Decretului–lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri


	Argumente pentru susţinere

Din punct de vedere al tehnicii legislative este mai justificat ca titlul legii să aibă această formă,  fiind vorba de modificarea şi completarea actualei reglementări.
Argumente pentru respingere:

S-a adoptat soluţia reglementării printr-un act normativ de sine stătător.
	Camera Deputaţilor

	2.
	Articol unic. - (1) Beneficiază de prevederile Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr.631 din 23 septembrie 2009, şi persoanele care, la data depunerii cererii, nu mai au cetăţenia română, indiferent de domiciliul acestora, dacă îndeplinesc condiţiile prevăzute de dispoziţiile acestui decret-lege.

	Domnul deputat Kerekes Karoly propune completarea textului după cum urmează:
“1. Alineatul (1) al articolului 12 se modifică şi va avea următorul cuprins:

 „Art.12. - (1) Beneficiază de prevederile prezentului decret-lege şi cetăţenii români cu domiciliul în străinătate, precum şi persoanele care, la data depunerii cererii, nu mai au cetăţenia română, indiferent de domiciliul acestora   dacă indeplinesc condiţiile prevăzute în prezentul decret-lege.”

	Argumente pentru susţinere

Din punct de vedere al tehnicii legislative este mai justificat ca textul să aibă această formă,  fiind vorba de modificarea actualei reglementări.
Argumente pentru respingere:

S-a adoptat soluţia reglementării printr-un act normativ de sine stătător.
	Camera Deputaţilor

	3.
	(2) Persoanele prevăzute la alin.(1), care au domiciliul în străinătate, pot depune cererea personal la agenţiile pentru plăţi şi inspecţie socială judeţene, respectiv a municipiului Bucureşti, în funcţie de ultimul domiciliu din România sau prin mandatar desemnat prin procură specială, la agenţiile teritoriale în a căror rază teritorială domiciliază mandatarul.
	Domnul deputat Kerekes Karoly propune completarea textului după cum urmează:
„2. După alineatul (1) al articolului 12 se introduce un nou alineat, alin.(11) cu următorul cuprins:
„(11) Persoanele prevăzute la alin.(1), care au domiciliul în străinătate, pot depune cererea  personal la agenţiile pentru  plăţi  şi inspecţie socială judeţene, respectiv a municipiului Bucureşti în funcţie de ultimul domiciliu din România sau prin mandatar desemnat prin procură specială fie la agenţia municipiului Bucureşti în cazul în care mandatarul  nu are domiciliul în România, fie la agenţiile teritoriale în a căror rază teritorială domiciliază mandatarul.”  


	Argumente pentru susţinere

Dacă mandatarul procurii speciale nu are domiciliul în România  (de exemplu membrii de familie ai beneficiarului, plecaţi şi ei în străinătate) drepturile nu vor fi valorificate de petent. Nu e deloc sigur că beneficiarul legii va găsi mandatar cu domiciliul în România, dacă e plecat de mult timp din ţară. Din acest motiv trebuie acordată posibilitatea  de a depune cererea prin mandatar care nu are domiciliul în ţară.   Dacă procedăm altfel, vom crea discriminare!
Argumente pentru respingere:

S-a considerat mai bună formularea iniţială întrucât mandatarul trebuie să aibă domiciliul în România.


	Camera Deputaţilor

